На основу члана 13 Закона о локалној самоуправи (**„**Службени гласник Републике Србије“, број 129/2007) и члана 12 и 37 Статута Града Ниша (**„**Службени лист Града Ниша“, број 88/2008),

 Скупштина Града Ниша, на седници од 2013. године, донела је

**О Д Л У К У**

**О ПОКРЕТАЊУ ПОСТУПКА ОСНИВАЊА**

 **РЕГИОНАЛНОГ ПРИВРЕДНОГ ДРУШТВА**

 **ЗА КОМУНАЛНУ ДЕЛАТНОСТ ''НИШКИ РЕГИОН'' Д.О.О.**

Члан 1.

 Град Ниш, као суоснивач са Општином Алексинац, Општином Дољевац, Општином Сокобања, Општином Сврљиг, Општином Мерошина, Општином Ражањ, Општином Гаџин Хан, покреће поступак оснивања Регионалног привредног друштва за комуналну делатност ''Нишки регион'' Д.О.О.

Члан 2.

 Уговором о оснивању Регионалног привредног друштва за комуналну делатност ''Нишки регион'' Д.О.О. (у даљем тексту: Уговор) ближе ће се дефинисати назив, седиште и делатност, средства за оснивање и почетак рада, права, обавезе и одговорности, утврђивање и распоређивање добити и сношење ризика, органи, заступање и друга питања у складу са Законом.

Члан 3.

 Регионални савет за управљање отпадом Нишког региона предложиће нацрт Уговора, који усвајају скупштине потписника Уговора.

Члан 4.

 Ова одлука ступа на снагу осмог дана од дана објављивања у **„**Службеном листу Града Ниша“.

Број:

У Нишу, 2013. године

**СКУПШТИНА ГРАДА НИША**

 Председник

 Проф. др Миле Илић

***О б р а з л о ж е њ е***

 Правни основ за доношење Одлуке о покретању поступка оснивања Регионалног привредног друштва за комуналну делатност ''Нишки регион'' Д.О.О. је члан 13 Закона о локалној самоуправи (**„**Службени гласник Републике Србије“, број 129/2007) и члан 12 и 37 Статута Града Ниша (**„**Службени лист Града Ниша“, број 88/2008) који прописују да јединице локалне самоуправе, односно Град Ниш може сарађивати и удруживати се са другим јединицама локалне самоуправе, ради остваривања заједничких циљева, планова и програма развоја, као и других потреба од заједничког интереса. Ради остваривања наведених циљева, Град Ниш, са другим јединицама локалне самоуправе, може удруживати средства, образовати заједничке органе, оснивати предузећа, установе и друге организације и службе, у складу са законом и Статутом.

 Нацрт Уговора о међусобним правима и обавезама у имплементацији Регионалног плана управљања отпадом Нишког региона који је саставни део Одлуке о доношењу и имплементацији Регионалног плана управљања отпадом за Нишки регион (**„**Службени лист Града Ниша“, број 49/2013), између осталог, садржи и одредбе о оснивању регионалног комуналног привредног друштва за управљање отпадом.

 У складу са активностима и обавезама дефинисаним Регионалним планом управљања отпадом и динамиком реализације Уговора о међусобним правима и обавезама у имплементацији регионалног плана управљања отпадом Нишког региона, Регионални савет за управљање отпадом Нишког региона покренуо је иницијативу за оснивање Регионалног привредног друштва за комуналну делатност ''Нишки регион'' Д.О.О, број 3482/2013-01 од 04.10.2013. године.

 На основу наведеног, Управа за комуналне делатности, енергетику и саобраћај, израдила је нацрт Одлуке о покретању поступка оснивања Регионалног привредног друштва за комуналну делатност ''Нишки регион'' Д.О.О.

УПРАВА ЗА КОМУНАЛНЕ ДЕЛАТНОСТИ,

ЕНЕРГЕТИКУ И САОБРАЋАЈ

НАЧЕЛНИК

 Миодраг Брешковић